Kerynia Municipality

ΦΥΣΙΚΕΣ ΠΕΡΙΠΕΤΕΙΕΣ Νο2 ΠΟΥ ΣΥΝΔΙΟΡΓΑΝΩΣΑΝ ΟΙ ΝΕΟΛΑΙΕΣ ΤΩΝ ΔΗΜΩΝ ΚΕΡΥΝΕΙΑΣ, ΛΑΠΗΘΟΥ ΚΑΙ ΚΑΡΑΒΑ
2019-09-20

Πρόσκληση Γενική Εκλογική Συνέλευση Νεολαίας Δήμου Κερύνειας
2021-06-15
Προσκαλείστε στη Γενική και Εκλογική Συνέλευση της Νεολαίας του Δήμου Κερύνειας την Κυριακή 27/06/2021 και ώρα 10:30π.μ. στα προσωρινά γραφεία του Δήμου Κερύνειας (Μάρκου Δράκου 8, Λήδρα Πάλλας – 1102 Λευκωσία).
Μέλη της Νεολαίας Δήμου Κερύνειας μπορούν να εγγραφούν όλα τα νεαρά άτομα ηλικίας
14 – 35 ετών με καταγωγή την Πόλη και Επαρχία Κερύνειας ή άτομα με καταγωγή από άλλες επαρχίες που επιθυμούν να εγγραφούν ως «Φίλοι της Κερύνειας», όπως επίσης και όλα τα οργανωμένα σύνολα νεολαίας που δραστηριοποιούνται στην Επαρχία Κερύνειας.
Καταστατικό: https://kyreniamunicipality.com/neolea/katastatiko/
Ημερήσια Διάταξη
10:30 – Εγγραφή Νέων Μελών
11:00 – Έναρξη Γενικής Συνέλευσης – Καλωσόρισμα
11:05 – Έργο και δραστηριότητες του απερχόμενου Συμβουλίου
11:20 – Παρουσίαση των Οικονομικών Καταστάσεων
11:30 – Ανοικτή συζήτηση για προτάσεις/εισηγήσεις νέων στόχων
11:50 – Εκλογή νέων Μελών του Συμβουλίου Νεολαίας για τη διετία 2021 – 2023
12:40 – Θα ακολουθήσει μικρή δεξίωση
Για εγγραφή μέσω ηλεκτρονικής φόρμας :
https://bit.ly/3cedjZy
Για εγγραφή και πληροφορίες: 22818040 (08:00 – 15:00), 99774711 (15:00 – 21:00)

Οι Νεολαία της Κερύνειας μας!
2021-12-09
Μετά το πέρας της τελευταίας για το 2021 συνεδρίασης του Δημοτικού Συμβουλίου Κερύνειας, τα μέλη του Συμβουλίου Νεολαίας παρέθεσαν δείπνο προς τη Δήμαρχο, τα μέλη του Δημοτικού Συμβουλίου και το προσωπικό του Δήμου.
Ευχαριστούμε θερμά τα μέλη του Δημοτικού Συμβουλίου Νεολαίας του Δήμου Κερύνειας για την όμορφη αυτή βραδιά , αλλά πολύ περισσότερο που και φέτος, χάριν στις ακούραστες προσπάθειές τους, κατάφεραν να επεκτείνουν ακόμη περισσότερο την ομάδα, προσθέτοντας νέα μέλη. Τα νέα αυτά μέλη, δικά σας παιδία και εγγόνια, μας κάνουν όλους περιφανούς με το πάθος τους για δράση και συνέχισης του αγώνα για διεκδίκηση των δικαιωμάτων μας.
Αυτή η νέα γενεά Κερυνειωτων αποδεικνύει καθημερινά ότι, δεν έχει ξεχάσει και ότι έχουν παραλάβει την σκυτάλη και με πείσμα και μεγάλη αγωνιστικότητα δίνουν το παρόν τους σε όλα τα φάσματα της κοινωνίας και του αθλητισμού με μοναδικά σύνθημα το, «Κερύνεια-Επιστροφή».

Επέτειος της 25η Μαρτίου
2022-03-25
Με τη συμμετοχή της στην παρέλαση για την επέτειο της 25η Μαρτίου, η Νεολαία του Δήμου Κερύνειας έστειλε σήμερα μήνυμα αγωνιστικότητας.
Παρέλασε περήφανα και με ακμαίο το ηθικό βροντοφώναξε πως τα σύνορα αυτού του τόπου είναι στην Κερύνεια, δηλώνοντας έτσι τη θέληση για αγώνα και επιστροφή στις πατρογονικές μας εστίες. Κανένας δεν ξεχνά, τίποτα δεν ξεχνιέται.

Παρέλαση για την επέτειο της 25ης Μαρτίου
2022-03-25 08:00 - 17:00 (Europe/Athens)

Συνάντηση του Προέδρου του Οργανισμού Νεολαίας Κύπρου
2022-05-05

ΕΠΙΣΤΡΕΦΟΥΜΕ ΣΤΗΝ ΕΛΕΥΘΕΡΗ ΚΕΡΥΝΕΙΑ ΒΙΩΜΑΤΙΚΑ ΕΡΓΑΣΤΗΡΙΑ
2022-05-29

Ετήσια εκδρομή Κερυνειωτών του Δήμου Κερύνειας!
2022-06-25

Καλοκαιρινή Μουσική Βραδιά
2022-06-27
Κοπιάστε να περάσουμε όμορφα σε μια καλοκαιρινή μουσική βραδιά στο προαύλιο χώρο του προσωρινού δημαρχείου Κερύνειας με τους Ανδρέας Ελεσνίτσαλης, Ραφαέλλος Αγαπίου και Στέλλα Κουλούκουσα.
Στο χώρο θα προσφέρεται σε φιλικές τιμές καλαμάκι σουβλάκι, hot-dog και ποτό.
Ώρα: 8:30
Είσοδος 5€ με ένα ποτό.
Διεύθυνση: Μάρκου Δράκου 8 (πλησίον οδόφραγματος Λήδρα Πάλας)

Μουσική Βραδιά
2022-06-27 08:00 - 17:00

ΜΙΚΡΗ ΠΑΤΡΙΔΑ
2022-06-29
Μεγάλη συναυλία 48 χρόνια μετά την τουρκική εισβολή, με τον σημαντικό Έλληνα ερμηνευτή Κώστα Μακεδόνα και πλήθος καλλιτεχνών στο Σκαλί Αγλαντζιάς.
Παρασκευή 29 Ιουλίου 2022 στις 9:00 το βράδυ.
Συμμετέχουν οι ερμηνευτές: Κώστας Μακεδόνας, Κούλης Θεοδώρου, Πέτρος Κουλουμής, Βασιλική Χατζηαδάμου, Μαρίνα Βερζανλή, Μαρίλια Χαραλαμπίδη, το πολυφωνικό σχήμα/χορωδία “Sinfonia Magistrale” με μαέστρο την Ρούλα Τυρίμου και οκταμελής ορχήστρα.
Απαγγελίες: Γιάννα Λευκάτη, Πόλυς Κυριάκου και Σαλώμη Ιεροπούλου
Μαέστρος/ενορχηστρωτής: Φώτης Μουσουλίδης.
Καλλιτεχνική επιμέλεια: Πόλυς Κυριάκου.
Η συναυλία πραγματοποιείται υπό την αιγίδα του Γραφείου Επιτρόπου Προεδρίας και της Παγκόσμιας Συντονιστικής Επιτροπής Κυπριακού Αγώνα (ΠΣΕΚΑ), εις μνήμην του φιλάνθρωπου Κύπριου της Αμερικής Νίκου Μουγιάρη, με την ευκαιρία του ετήσιου Συνεδρίου των Αποδήμων που γίνεται στον τόπο μας αυτό το καλοκαίρι.
“MIΚΡΗ ΠΑΤΡΙΔΑ”.
Σκαλί Αγλαντζιάς την Παρασκευή 29 Ιουλίου 2022 στις 9:00 το βράδυ.
Εισιτήρια €5.00
Από soldoutticketbox: https://www.soldoutticketbox.com/mikri-patrida-skali…/…
και από όλα τα καταστήματα Στεφανή

Εκδήλωση Δημοτικού Συμβουλίου Νεολαίας
2022-07-07

Διήμερο της Νεολαίας στα Πλατάνια
2022-09-10 - 2022-09-11
Με ιδιαίτερη ικανοποίηση τα Δημοτικά Συμβούλια Νεολαίας των κατεχόμενων Δήμων Κερύνειας, Λαπήθου και Καραβά ολοκλήρωσαν με επιτυχία τη διήμερη εκπαιδευτική κατασκήνωση το Σαββατοκύριακο 10-11 Σεπτεμβρίου 2022 στον κατασκηνωτικό χώρο των προσκόπων στα Πλατάνια με την στήριξη του Οργανισμού Νεολαίας Κύπρου.
Οι νέοι είχαν την ευκαιρία να γνωρίσουν το Γεωπάρκο Τροόδους και να περπατήσουν στο Βοτανικό Κήπο Τροόδους “Α.Γ. Λεβέντης” μαθαίνοντας ποικίλα και ενδιαφέροντα από την γένεση της Κύπρου, ιστορίας δεκάδων εκατομμυρίων χρόνων καθώς επίσης και την ιδιαιτερότητα των πετρωμάτων της.
Επιπλέον, οι συμμετέχοντες παρακολούθησαν μια εξαιρετική παρουσίαση για τα σφουγγάρια της θάλασσας, την ιστορία του καραβιού της Κερύνειας αλλά και τον τρόπο κατασκευής του, από τον χαρισματικό και γεμάτο πάθος για το καράβι και την Κερύνεια κ. Γλαύκου Καριόλου.
Στην συνέχεια ακολούθησε το διαδραστικό εργαστήρι αγγειοπλαστικής από τον μερακλή αγγειοπλάστη κ Χρίστο Ασκόττη όπου με αγάπη για την δημιουργία, προσέφερε τις γνώσεις απλόχερα, με πολλή υπομονή.
Το βράδυ του Σαββάτου κάτω από το ολόγιομο φεγγάρι, με τη θερμοκρασία να θυμίζει χειμωνιάτικη ψύχρα, γύρω από τη φωτιά στον ειδικά διαμορφωμένο χώρο της κατασκήνωσης, και με την συνοδεία του Αντώνη Κούμα Antonis Koumas , ενός χαρισματικού μουσικού και ζεστού ανθρώπου, οι Κερυνειώτες τραγούδησαν και χόρεψαν δημιουργώντας ένα όμορφο μουσικό ταξίδι.
Η επόμενη μέρα βρήκε τους νέους σε πρωινή πεζοπορία προς του φυσικούς καταρράκτες της περιοχής. Στη διαδρομή πραγματοποιήθηκε διαδραστική επιστημονική ενημέρωση σχετικά με την τοπική χλωρίδα και πανίδα από το καταρτισμένο μέλος της Νεολαίας Λαπήθου, βιολόγο Γιώργο Φυττή, και την Περιβαλλοντολόγο Δρ. Έλλη Τζυρκαλλή σχετικά με τις ενδημικές πεταλούδες του τόπου μας.
Ένα διήμερο γεμάτο εμπειρίες, μα πάνω απ’ όλα γνωριμίες με νέους από ολόκληρη την επαρχία Κερύνειας, αλλά και φίλους που μας στηρίζουν. Κάποιοι γνώρισαν ξαδέρφια τους! Γνωρίσαμε Κερύνεια και θα συνεχίσουμε να γνωρίζουμε την επαρχία Κερύνειας με κάθε ευκαιρία και με κάθε τρόπο.

Διήμερης εκπαιδευτικής κατασκήνωσης
2022-09-14

Φυσικές Περιπέτειες IV
2022-10-22
Τα Δημοτικά Συμβούλια Νεολαίας Κερύνειας, Λαπήθου και Καραβά, σας προσκαλούν σε ημερίδα που διοργανώνουν το Σάββατο 22 Οκτωβρίου με τίτλο «Φυσικές Περιπέτειες IV».
Η ημερίδα θα περιλαμβάνει ιππασίας – τοξοβολίας – βοτανολογία.
Η δράση θα λάβει χώρα στο ράντζο ελεύθερης ιππασίας Krokas Ranch λίγο έξω από το χωριό Λυθροδόντα. Οι συμμετέχοντες θα έχουν την ευκαιρία να γνωρίσουν τα εναλλακτικά αυτά αθλήματα και όχι μόνο.
Μετά το πέρας των δραστηριοτήτων μας, θα μεταβούμε για φαγητό σε εστιατόριο στο χωριό Λυθροδόντα.
Ελάτε να περάσουμε ένα όμορφο Σάββατο στη φύση.
Δικαίωμα συμμετοχής έχουν νέοι ηλικίας άνω των 15 εκτός αν συνοδεύονται απο τους γονείς τους.
Λεωφορεία από όλες τις πόλεις.
Σας Περιμένουμε!
Τιμή ανα άτομο 10 ευρώ.
Χορηγός της εκδήλωσης είναι ο Οργανισμός Νεολαίας Κύπρου.
Δηλώστε συμμετοχή εδώ: https://forms.gle/jBjN3uJdCb1KLGjt6
Για περισσότερες πληροφορίες ή εγγραφή μέσω τηλεφώνου παρακαλώ επικοινωνήστε μεταξύ των ωρών 17.00 – 20.00 καθημερινά: 99774711 Θεόδωρος
Πρόγραμμα:
—————————————-
9.00 Αναχώρηση Για Λυθροδόντα
– Κέντρο Χειροτεχνίας (Λευκωσία)
– Αγ. Γεώργιος Χαβούζας (Λεμεσός)
09.45 Άφιξη- Ξενάγηση στο χώρο
10.00 Δραστηριότητες Α Μέρος
11:35 Πρόγευμα
11:40 Δραστηριότητες Β Μέρος
13:15 Λήξη δραστηριοτήτων
13:30 Μεσημεριανό
15:30 Αναχώρηση – Επιστροφή

Ημερίδα της Νεολαίας με θέμα Ιππασία – Τοξοβολία
2022-10-22

Δηλώστε συμμετοχή!! Σας περιμένουμε!!!
2022-10-23 12:00

Παρέλαση της 28ης Οκτωβρίου 2022
2022-10-28

Αντικατοχική Εκδήλωση Επαρχίας Κερύνειας
2022-11-14

Η ΚΟΠΗ ΤΗΣ ΒΑΣΙΛΟΠΙΤΤΑΣ ΤΩΝ ΕΚΤΟΠΙΣΜΕΝΩΝ ΚΕΡΥΝΕΙΩΤΩΝ - ΕΚΔΗΛΩΣΗ ΑΓΑΠΗΣ ΚΑΙ ΜΝΗΜΗΣ
2023-01-15
Φωτο/Βίντεο: Πέτρος Πετρίδης
Φίλες και φίλοι, με χαρά και συγκίνηση παρευρέθηκα σήμερα Κυριακή 15/1/2023, στην καθιερωμένη εκδήλωση της κοπής της Βασιλόπιττας, των πολυαγαπημένων μου Κερυνειωτών, με την ευχή να είναι αυτός ο χρόνος που θα γυρίσουμε πίσω στους τόπους μας που από το 1974, στενάζουν κάτω από την μπότα του βάρβαρου εισβολέα και κατακτητή.
Στην Εκδήλωση Αγάπης και Μνήμης που πραγματοποιήθηκε στην Αίθουσα Εκδηλώσεων του Ιερού Ναού Αποστόλου Ανδρέα στο Πλατύ Αγλαντζιάς, και που διοργάνωσαν η Δήμαρχος Κερύνειας, Ρίτα Ελισσαίου-Κωμοδίκη, το Δημοτικό Συμβούλιο και το Δημοτικό Συμβούλιο Νεολαίας του εκτοπισμένου Δήμου Κερύνειας, τον κόσμο καλωσόρισε ο Πρόεδρος του Συμβουλίου Νεολαίας, Θεόδωρος Λαφαζάνης, ενώ χαιρετισμούς απηύθυναν η Δήμαρχος Κερύνειας, Ρίτα Ελισσαίου-Κωμοδίκη, και ο Πανιερώτατος Μητροπολίτης Κυρηνείας κ.κ. Χρυσόστομος, ο οποίος ευλόγησε και την Βασιλόπιττα. Το τυχερό φλουρί ήταν στο κομμάτι της Βασιλόπιτας που δόθηκε στο Πολιτιστικό Ίδρυμα, «Κερύνεια Χρυσοκάβα».
Την Εκδήλωση τίμησαν με την παρουσία τους, εκτός από τον Μητροπολίτη Κυρηνείας, οι Βουλευτές Κερύνειας Μάριος Μαυρίδης, Ρίτα Θεοδώρου Σούπερμαν, πρώην βουλευτές, εκπρόσωποι κομμάτων, ο Δήμαρχος Λαπήθου Νεοπτόλεμος Κότσαπας, πρώην Δήμαρχοι, πρόεδροι ή εκπρόσωποι Σωματείων και Οργανώσεων του Δήμου Κερύνειας και πολλοί Κερυνειώτες.
Μουσική συντροφιά μας κράτησαν, η Κερυνειώτισσα, Χριστίνα Σιαμούνκη, τραγούδι, και η Μαρία Σιαμακίδη, πιάνο.
Ο Δήμος Κερύνειας εργάζεται ακατάπαυστα για να κρατήσει ενωμένους τους Κερυνειώτες στον Αγώνα για απελευθέρωση της ημικατεχόμενης γης μας και της εξακρίβωσης της τύχης όλων των Αγνοουμένων μας. Με τις διάφορες σημαντικές εκδηλώσεις που διοργανώνει, σε τακτά χρονικά διαστήματα, δίνει την ευκαιρία στους εκτοπισμένους Κερυνειώτες να συναντιόνται, να ενημερώνονται και να κρατούν τις μνήμες αξεθώριαστες μέχρι την Άγια μέρα της Επιστροφής.
Χίλια Εύγε στην άξια Δήμαρχο, στο εκλεκτό Δημοτικό Συμβούλιο και στο λαμπρό Δημοτικό Συμβούλιο Νεολαίας του Δήμου Κερύνειας, αξίζουν τη στήριξη όλων μας.

Τελικός Κυπέλου Ανδρών Β΄ Κατηγορίας
2023-02-19
Αυτή την Κυριακή 19/2/23 στις 18:30 στο γήπεδο του Κεραυνού Στροβόλου, η ΠΑΕΕΚ Κερύνειας διεκδικεί τρόπαιο μετά από πολλά χρόνια . Θα παλέψει για το κύπελλο της Β’ κατηγορίας απέναντι στην ιστορική ΕΝΑΔ Αγ. Δομετίου.
Θα είμαστε όλοι εκεί!
ΠΑΕΕΚ – ΚΕΡΥΝΕΙΑ – ΕΠΙΣΤΡΟΦΗ

Το Ταβερνάκι της Νεολαίας
2023-05-05
Το ταβερνάκι της νεολαίας ξεκίνησε από μια πρωτοβουλία του Συμβουλίου Νεολαίας, όχι μόνο για να φέρει κοντά τους νέους του Δήμου μας αλλά και για να ξαναδώσει ζωή στον παραμυθένιο χώρο του προσωρινού μας δημαρχείου.
Ξεκινήσαμε πειραματικά το Μάιο του 2023 με 2-3 τραπεζάκια, δοκιμάσαμε την κουζίνα μας, σιγά-σιγά αναπτύξαμε και εμπλουτίσαμε τον εξοπλισμό μας και ανοίξαμε επίσημα τις πόρτες μας για το Κερυνιώτικο και όχι μόνο κοινό, τον Αύγουστο. Από τον Αύγουστο μέχρι και σήμερα καταφέραμε, με μια μικρή ομάδα εθελοντών, να ανοίγουμε το ταβερνάκι μας μια φορά το μήνα με μεγάλη επιτυχία!
Στόχος μας είναι να συνεχίσουμε αυτή την όμορφη προσπάθεια, να την εμπλουτίσουμε με ζωντανή μουσική και να αυξήσουμε τη χωρητικότητα. Στην όμορφη αυτή ατμόσφαιρα, Κερυνειώτες και μη, θα έχουν την ευκαιρία να περάσουν μια αξέχαστη βραδιά αναπολώντας τη λατρευτή μας πόλη και μοιράζοντας εμπειρίες και αναμνήσεις ευχόμενοι σύντομα να επιστρέψουμε στον τόπο που μας γέννησε.
Αν ενδιαφέρεστε για το ταβερνάκι μας, ακολουθήστε τη σελίδα μας στο facebook (https://www.facebook.com/kyreniayouth) όπου ανεβάζουμε τα events μας και κάντε έγκαιρα την κράτηση σας. Ανυπομονούμε να σας έχουμε στην παρέα μας!

Διήμερο στο Τρόοδος
2023-06-24 - 2023-06-25
Διήμερη καλοκαιρινή εξόρμηση στην περιοχή του Τροόδους στις 24 και 25 Ιουνίου
Το Δημοτικό Συμβούλιο Νεολαίας Δήμου Κερύνειας πραγματοποίησε διήμερη εκδρομή στη Περιοχή Τροόδους στις 24 και 25 Ιουνίου με σκοπό τη γνωριμία και τη σύσφιξη των σχέσεων των μελών του, μέσα από ομαδικές δραστηριότητες στη φύση. Οι συμμετέχοντες είχαν επιπλέον την ευκαιρία να γνωρίσουν το όμορφο και γραφικό χωριό της Κυπερούντας και να μάθουν σημαντικές πληροφορίες για την ιστορία του, από τον αντιπρόεδρο του κοινοτικού συμβουλίου Κυπερούντας κύριο Κωνσταντίνο Κωνσταντίνου.
Νωρίς το πρωί του Σαββάτου, οι συμμετέχοντες επιβιβάστηκαν στα λεωφορεία από Λεμεσό και Λευκωσία με προορισμό το πάρκο δραστηριοτήτων ‘Adventure Mountain Park’ στην Κυπερούντα. Η εκπαίδευση περιελάβανε τα περιπετειώδη αθλήματα της αναρρίχησης βράχου, του προσανατολισμού και της τοξοβολίας. Οι εκπαιδευτές ανέλαβαν δράση και μετέφεραν την απαραίτητη πληροφορία και γνώση στους συμμετέχοντες τόσο για θέματα τεχνικής όσο και θέματα ασφάλειας, προτού αρχίσει το πρακτικό μέρος των δραστηριοτήτων. Η συγκέντρωση, η μεθοδικότητα, η ομαδικότητα και η σωστή τεχνική ήταν τα κύρια συστατικά για την επιτυχή ολοκλήρωση των αθλημάτων αυτών.
Μετά από το μεσημεριανό φαγητό και τη σχετική ξεκούραση, το πρόγραμμα περιελάβανε ξενάγηση στο μεγαλύτερο ορεινό χωριό της Κύπρου, την Πανέμορφη Κυπερούντα. Μάθαμε για τις ιδιαιτερότητες του κλίματος του χωριού και λόγω τούτου, την επιλογή της περιοχής από την Αγγλική αποικιοκρατία για ανέγερση Σανατορίου. Μάθαμε για την ιστορία του χωριού, τις ασχολίες των κατοίκων και την καθοριστική συμβολή τους στον εθνικοαπελευθερωτικό αγώνα 1955-59. Επισκεφθήκαμε αξιοθέατα, μνημεία, εκκλησίες και το μουσείο Αγώνος ΕΟΚΑ 1955 -1959 και μάθαμε σημαντικές πληροφορίες για αυτά.
Το ξενοδοχείο Τρόοδος ήταν ο τελευταίος σταθμός της μέρας για φαγητό, καλή μουσική και ξεκούραση.
Κυριακή πρωί τα λεωφορεία μας μετέφεραν στη περιοχή του Ολύμπου για να αρχίσει η πεζοπορία στο μονοπάτι Άρτεμις.
Η διαδρομή ακολουθεί κυκλική πορεία γύρω από τη Χιονίστρα σε μέσο υψόμετρο τα 1850m. Με τη βοήθεια των πινακίδων πληροφόρησης του μονοπατιού είχαμε την ευκαιρία να εξερευνήσουμε το δάσος: τα δύο αιωνόβια δέντρα μαύρης πεύκης ηλικίας πέραν των 500 χρόνων, την πλούσια και σπάνια χλωρίδα (με είδη όπως νεπέτα, τεύκριον, άλυσον, χαχομηλιά και αόρατο) και τα πετρώματα της περιοχής (όπως δουνίτη, χαρζβουργίτη, πυροξενίτη). Επίσης, απολαύσαμε πολύ όμορφη θέα προς περιοχές και χωριά των επαρχιών Λεμεσού, Πάφου και Λευκωσίας. Ολόκληρη η διαδρομή βρίσκεται μέσα στο Εθνικό Δασικό Πάρκο Τροόδους που είναι περιοχή NATURA 2000.
Ιστορικό ενδιαφέρον παρουσιάζουν τα Τεισιά της Παλιάς Χώρας τα οποία συναντήσαμε λίγο μετά το μέσον του μονοπατιού. Είναι ερείπια πρόχειρων οχυρωματικών έργων που κτίστηκαν κατά τον τελευταίο χρόνο της Ενετικής περιόδου της Κύπρου (1571μ.Χ.) από ομάδα Ενετών στρατηγών με στόχο να αμυνθούν κατά των Οθωμανών.
Μετά την ολοκλήρωση της πεζοπορίας αφιερώσαμε το υπόλοιπο του πρωινού για ξεκούραση στις καφετέριες της πλατείας του Τροόδους με κουβέντα γι’ αυτά που είδαμε και μάθαμε αλλά και για τα επόμενα που ακολουθούν και θα μας φέρουν πάλι μαζί.
Για μεσημεριανό μεταβήκαμε στο χωριό Πρόδρομος στην φιλόξενη ταβέρνα ‘Βυζάντιο’ όπου ήταν και ο τελευταίος σταθμός για την ολοκλήρωση του διημέρου. Οι συμμετέχοντες γεμάτοι από συναισθήματα, χρώματα και όμορφες εικόνες, αντάλλαξαν ευχές για γρήγορη αντάμωση και επιβιβάστηκαν στα λεωφορεία κι εμείς ως μέλη του συμβουλίου, τους υποσχεθήκαμε ότι θα παραμείνουμε συνεπείς στα καλέσματα μας μέχρι την αντάμωση στο λιμανάκι της όμορφης και αλησμόνητης πόλης της Κερύνειας μας.
Θερμές ευχαριστίες στην Αντιδήμαρχο κ Μαρία Μουστάκα Κουρούγιαννη και τον σύζυγο της κ Ανδρέα Κουρούγιαννη που μας τίμησαν με την συμμετοχή τους σε ολόκληρο το διήμερο, στον Δημοτικό Σύμβουλο κ. Άκη Βιολάρη που μας τίμησε με την παρουσία του αλλά και στον Δημοτικό Σύμβουλο κ. Άκη Σχίζα για την αμέριστη βοήθεια και στήριξή του σε όλη τη διάρκεια της προετοιμασίας και οργάνωσης.
Ιδιαίτερα ευχαριστούμε και όλους τους συμμετέχοντες και σας υποσχόμαστε ακόμα περισσότερο άρωμα Κερύνειας το συντομότερο.

Ζω - Δημιουργώ. Διαγωνισμός Νεολαίων Επαρχίας Κερύνειας
2023-11-25
ΑΠΟΤΕΛΕΣΜΑΤΑ ΠΑΓΚΥΠΡΙΟΥ ΔΙΑΓΩΝΙΣΜΟΥ ΕΙΚΑΣΤΙΚΟΥ ΕΡΓΟΥ 2023
« ΖΩ – ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ »
Το Δημοτικό Συμβούλιο Νεολαίας του Δήμου Κερύνειας συνδιοργάνωσε με τα Δημοτικά Συμβούλια Νεολαίας των Δήμων Λαπήθου και Καραβά και ολοκλήρωσαν με επιτυχία τον Παγκύπριο Μαθητικό Διαγωνισμό εικαστικού Έργου με θέμα «ΖΩ-ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ».
Ο Παγκύπριος Διαγωνισμός προκηρύχθηκε με στόχο να δοθεί η ευκαιρία στους νέους να εκφράσουν το όραμα τους για μια ελεύθερη ενωμένη Κύπρο μέσα από ένα δημιουργικό διάλογο με την πολύπαθη σύγχρονη ιστορία και κληρονομιά του τόπου μας. Έχοντας ως εφαλτήριο προσωπικά βιώματα αλλά και αντλώντας στοιχεία από τη συλλογική μνήμη, μαθητές Δημοτικού, Γυμνασίου και Λυκείου κλήθηκαν να δημιουργήσουν και να παρουσιάσουν υπό μορφή εικαστικού Έργου μεγέθους Α3 το όραμα τους για μια ελεύθερη Κύπρο.
Ο διαγωνισμός διαχωρίστηκε σε 3 κατηγορίες:
– Α’ Ομάδα: Τάξεις Δ, Ε & ΣΤ Δημοτικού
– Β’ Ομάδα: Τάξεις Α, Β & Γ Γυμνασίου
– Γ’ Ομάδα: Τάξεις Α, Β & Γ Λυκείου Τεχνικής και Επαγγελματικής Σχολής Εκπαίδευσης και Κατάρτισης (ΤΕΣΕΚ)
Στον διαγωνισμό υποβλήθηκαν συνολικά: Α’ Ομάδα_ 173 συμμετοχές, Β’ Ομάδα_ 37 συμμετοχές και Γ Ομάδα _ 37 συμμετοχές.
Σύμφωνα με τα αποτελέσματα της κριτικής επιτροπής διακρίθηκαν στην:
Α’ ομάδα:

Άννα Μαυρομμάτη _ Δημοτικό Σχολείο Αγίων Ομολογητών (ΚΒ) _ Α’ Βραβείο
Ρατίκα Καρίμ _ Δημοτικό Σχολείο Χλώρακας – Αγίου Νικολάου _ Β’ Βραβείο
Χαρά Ανδρέου _ Ά Δημοτικό Ύψωνα _ Γ’ Βραβείο
Λεύκιος Χριστοφίδης _ Δημοτικό Σχολείο Παρεκκλησιάς _Έπαινος
Άρης Σπανού Πυρκέττης _ Αιγαία Σχολή Καλών Τεχνών _Έπαινος
Παναγιώτης Πελεκάνος _ Στ’ Δημοτικό Σχολείο Αγλαντζιάς _Έπαινος

Β’ ομάδα:

Αικατερίνη Στεφάνου _ The Grammar School Nicosia _ Α’ Βραβείο
Κυριακή Χρίστου _ Γυμνάσιο Γερίου _ Β’ Βραβείο
Μαρίλια Χριστοδούλου _ Γυμνάσιο Σολέας _ Γ’ Βραβείο
Χριστίνα Ελ Σιηκ _The Grammar School Nicosia _Έπαινος
Μαριάννα Αντωνίου _ Γυμνάσιο Γερίου _Έπαινος
Ευτύχιος Χαρτζιώτης _ Γυμνάσιο Γερίου _Έπαινος

Γ’ ομάδα:

Αναστασία Χαραλάμπους _ Περιφερειακό Λύκειο Λιβαδιών _ Α’ Βραβείο
Ραφαέλα Αριστείδου _ Λύκειο & ΤΕΣΕΚ Αγίου Χαραλάμπους Έμπας _ Β’ Βραβείο
Αγλαΐα Φιλιππίδου _ Λύκειο & ΤΕΣΕΚ Αγίου Χαραλάμπους Έμπας _ Γ’ Βραβείο
Αλεξία Ινγκρίντ Μπιλίμποκ _ Λύκειο & ΤΕΣΕΚ Αγίου Χαραλάμπους Έμπας _Έπαινος
Νικόλας Σπύρου _ Περιφερειακό Λύκειο Λιβαδιών _Έπαινος
Μαρία Άνδρεα Παπαχρίστου _ The Grammar School Nicosia _Έπαινος

Η τελετή απονομής των βραβείων πραγματοποιήθηκε στις 25 Νοεμβρίου 2023, ώρα 16:00 στην Τάφρο Πλατείας Ελευθερίας όπου οι διακριθέντες παρέλαβαν συμβολικά βραβεία. Στο ίδιο χώρο εκτέθηκαν οι δημιουργίες όλων των συμμετεχόντων συνθέτοντας ένα ιδιαίτερο περιβάλλον.
Στην εκδήλωση χαιρετισμούς απηύθυναν ο Διευθυντής Μέσης Γενικής Εκπαίδευσης Δρ. Κυπριανός Λουής, εκ μέρους του Υπουργείου Παιδείας, Πολιτισμού, Αθλητισμού και Νεολαίας, η Δήμαρχος Κερύνειας κα. Ρίτα Ελισσαίου Κωμοδίκη, εκ μέρους των Δήμων Κερύνειας, Λαπήθου και Καραβά, ο Πρόεδρος του Δημοτικού Συμβουλίου Νεολαίας Δήμου Καραβά, κ. Αλέξανδρος Ποστεκκής, εκ μέρους των Δημοτικών Συμβουλίων Νεολαίας Κερύνειας, Λαπήθου και Καραβά, ενώ ο Καραβιώτης Γιώργος Πογιατζής, εκ μέρους της κριτικής επιτροπής αναφέρθηκε στη διαδικασία και τα κριτήρια επιλογής των έργων.
Τα Δημοτικά Συμβούλια Νεολαίας Κερύνειας, Λαπήθου και Καραβά εκφράζουν τις θερμές ευχαριστίες τους σε όλους τους μικρούς δημιουργούς που συνέθεσαν τα όνειρα τους στο χαρτί, αλλά και τους εκπαιδευτικούς και γονείς που στήριξαν την προσπάθεια των παιδιών. Ευχαριστίες επίσης στο Υπουργείο Παιδείας και Πολιτισμού για την στήριξή του, τους Δήμους Κερύνειας, Λαπήθου και Καραβά για τη συμπαράστασή τους και τις διευκολύνσεις που μας έχουν προσφέρει καθώς και τον Δήμο Λευκωσίας και Οργανισμό Νεολαίας Κύπρου για την υποστήριξη τους.
